
(Særlig lovgivningsprocedure – høring)
Europa-Parlamentet,
–	der henviser til Kommissionens forslag til Rådet (COM(2024)0316),
–	der henviser til artikel 77, stk. 3, i traktaten om Den Europæiske Unions funktionsmåde, der danner grundlag for Rådets høring af Parlamentet (C10‑0112/2024),
–	der henviser til forretningsordenens artikel 84,
–	der henviser til betænkning fra Udvalget om Borgernes Rettigheder og Retlige og Indre Anliggender (A10-0041/2025),
1.	godkender Kommissionens forslag som ændret;
2.	opfordrer Kommissionen til at ændre sit forslag i overensstemmelse hermed, jf. artikel 293, stk. 2, i traktaten om Den Europæiske Unions funktionsmåde;
3.	opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;
4.	anmoder Rådet om fornyet høring, hvis det agter at ændre Kommissionens forslag i væsentlig grad;
5.	pålægger sin formand at sende Parlamentets holdning til Rådet og Kommissionen samt til de nationale parlamenter.

Ændring		1
Forslag til forordning
Betragtning 19
	

	Kommissionens forslag
	Ændring

	(19)	Denne forordning giver ikke hjemmel til at oprette eller opretholde nationale databaser til lagring af biometriske oplysninger i medlemsstaterne, som er et spørgsmål, der henhører under national ret, som skal overholde EU-databeskyttelsesretten, herunder nødvendigheds- og proportionalitetskravene. Forordningen giver heller ikke hjemmel til at oprette eller opretholde en central database på EU-plan.
	(19)	Denne forordning giver ikke hjemmel til at oprette eller opretholde nationale databaser til lagring af biometriske oplysninger i medlemsstaterne. Forordningen giver heller ikke hjemmel til at oprette eller opretholde en central database på EU-plan. Som Den Europæiske Tilsynsførende for Databeskyttelse mindede om i sin udtalelse 21/2024, er det nødvendigt, at oprettelse eller vedligeholdelse af databaser på nationalt plan til lagring af biometriske data i medlemsstaterne eller tilsvarende oprettelse eller vedligeholdelse af en central database på EU-plan sammen med den potentielle anvendelse af sådanne oplysninger til andre formål opfylder en streng nødvendigheds- og proportionalitetstest i henhold til chartret som fortolket i Domstolens relevante praksis.



Ændring		2
Forslag til forordning
Betragtning 20
	

	Kommissionens forslag
	Ændring

	(20)	Biometriske identifikatorer bør indsamles og lagres i identitetskorts og opholdsdokumenters lagringsmedium med henblik på at gøre det muligt at kontrollere dokumentets ægthed og indehaverens identitet. I betragtning af den elektroniske signatur på identitetskortets lagringsmedium er identifikation af indehaveren ved hjælp af lagringsmediet, som indeholder de samme biografiske data som trykt på dokumentet, mere pålidelig end en visuel kontrol af dokumentet. Unionsborgere bør derfor have mulighed for at anvende de data, der er lagret på deres identitetskorts lagringsmedium, til at identificere sig selv over for private enheder. Verifikationen af fingeraftryk, der er lagret på lagringsmediet, bør dog kun foretages af behørigt bemyndiget personale, og kun når forevisning af dokumentet er lovpligtig.
	(20)	Ansigtsbilleder, der lagres i identitetskorts og opholdsdokumenters lagringsmedium bør kun tilgås af kompetente nationale myndigheders, EU-agenturers og private enheders behørigt bemyndigede medarbejdere med henblik på at gøre det muligt at kontrollere dokumentets ægthed og indehaverens identitet. En sådan adgang bør være i overensstemmelse med EU-retten om databeskyttelse. Ansigtsbilleder bør ikke opbevares længere end nødvendigt til disse formål, men bør slettes, så snart disse formål er opfyldt, og bør ikke overføres til tredjelande eller internationale organisationer, medmindre dette er tilladt i henhold til EU-retten om databeskyttelse. Disse beskyttelsesforanstaltninger har til formål at sikre en passende beskyttelse af ansigtsbilledet, samtidig med at anvendelsen heraf ikke forbydes.



Ændring		3
Forslag til forordning
Betragtning 20 a (ny)
	

	Kommissionens forslag
	Ændring

	
	(20a)	Verifikationen af fingeraftryk, der er lagret på lagringsmediet, bør kun foretages af behørigt bemyndiget personale hos kompetente nationale myndigheder og EU-agenturer, og kun når forevisning af dokumentet er påkrævet i henhold til EU-retten eller national ret.



Ændring		4
Forslag til forordning
Betragtning 23
	

	Kommissionens forslag
	Ændring

	(23)	Medlemsstaterne bør kunne beslutte, hvorvidt en persons køn skal opføres på et dokument, der er omfattet af denne forordning. Hvis en medlemsstat vælger at angive en persons køn på et sådant dokument, bør specifikationerne i ICAO-dokument 9303 "F", "M" eller "X" eller det tilsvarende initial, der anvendes i nævnte medlemsstats sprog, finde anvendelse, alt efter hvad der er relevant.
	(23)	Uden at det berører Domstolens praksis1a, bør Medlemsstaterne kunne beslutte, hvorvidt en persons køn skal opføres på et dokument, der er omfattet af denne forordning. Hvis en medlemsstat vælger at angive en persons køn på et sådant dokument, bør specifikationerne i ICAO-dokument 9303 "F", "M" eller "X" eller det tilsvarende initial, der anvendes i nævnte medlemsstats sprog, finde anvendelse, alt efter hvad der er relevant.

	
	_________________

	
	1a Domstolens dom af 4. oktober 2024, Mirin, sag C-4/23, ECLI:EU:C:2018:845.



Ændring		5
Forslag til forordning
Betragtning 26
	

	Kommissionens forslag
	Ændring

	(26)	Hvor der opstår vanskeligheder i forbindelse med indsamlingen af biometriske identifikatorer, bør medlemsstaterne sikre, at passende procedurer er på plads med henblik på at respektere den berørte persons værdighed. Der bør derfor tages særlige hensyn til køn og til de særlige behov hos børn og sårbare personer.
	(26)	Hvor der opstår vanskeligheder i forbindelse med indsamlingen af biometriske identifikatorer, bør medlemsstaterne sikre, at passende procedurer er på plads med henblik på at respektere den berørte persons værdighed. Der bør derfor tages særlige hensyn til køn og til de særlige behov hos børn og sårbare personer. Kvalificeret personale bør modtage uddannelse i bedste praksis for indsamling af biometriske identifikatorer fra børn og sårbare personer, idet det sikres, at der tages hensyn til køns- og aldersspecifikke behov, samtidig med at alle personers værdighed respekteres.



Ændring		6
Forslag til forordning
Betragtning 32
	

	Kommissionens forslag
	Ændring

	(32)	Medlemsstaterne bør udveksle sådanne oplysninger med hinanden, som er nødvendige for at tilgå, autentificere og kontrollere de oplysninger, som befinder sig på det sikre lagringsmedium. De formater, der anvendes til det sikre lagringsmedium, bør være interoperable, herunder ved automatiserede grænseovergangssteder.
	(32)	Medlemsstaterne bør udveksle sådanne oplysninger med hinanden, som er nødvendige for at tilgå, autentificere og kontrollere de oplysninger, som befinder sig på det sikre lagringsmedium. De formater, der anvendes til det sikre lagringsmedium, bør være interoperable, herunder ved automatiserede grænseovergangssteder. Kommissionen bør fremme medlemsstaternes samarbejde til støtte for sådanne mål.



Ændring		7
Forslag til forordning
Betragtning 43
	

	Kommissionens forslag
	Ændring

	(43)	I overensstemmelse med den interinstitutionelle aftale af 13. april 2016 om bedre lovgivning30 bør Kommissionen tidligst seks år efter denne forordnings anvendelsesdato foretage en evaluering af denne forordning bl.a. på grundlag af de oplysninger, der er indsamlet gennem særlige overvågningsordninger, med henblik på at vurdere den faktiske virkning af denne forordning og behovet for yderligere tiltag. Med henblik på overvågning bør medlemsstaterne indsamle statistiske oplysninger om antallet af identitetskort og opholdsdokumenter, som de har udstedt.
	(43)	Kommissionen bør aflægge rapport om gennemførelsen af denne forordning to og elleve år efter ikrafttrædelsesdatoen, herunder om, hvorvidt sikkerhedsniveauet er hensigtsmæssigt, idet dens indvirkninger på grundlæggende rettigheder og databeskyttelsesprincipper bør tages i betragtning. I overensstemmelse med den interinstitutionelle aftale af 13. april 2016 om bedre lovgivning9 bør Kommissionen seks år efter denne forordnings ikrafttrædelsesdato, og hver sjette år derefter, foretage en evaluering af denne forordning, herunder på grundlag af de oplysninger, der er indsamlet gennem særlige overvågningsordninger, med henblik på at vurdere den faktiske virkning af denne forordning og behovet for yderligere tiltag. Med henblik på overvågning bør medlemsstaterne indsamle statistiske oplysninger om antallet af identitetskort og opholdsdokumenter, som de har udstedt.

	_________________
	_________________

	9 EUT L 123 af 12.5.2016, s. 1, ELI: http://data.europa.eu/eli/agree_interinstit/2016/512/oj.
	9 EUT L 123 af 12.5.2016, s. 1, ELI: http://data.europa.eu/eli/agree_interinstit/2016/512/oj.



Ændring		8
Forslag til forordning
Artikel 3 – stk. 2 – afsnit 2
	

	Kommissionens forslag
	Ændring

	Uanset første afsnit kan dokumentnummeret indsættes i felt I, og det skal være frivilligt, om en persons køn angives.
	Uanset første afsnit kan dokumentnummeret indsættes i felt I, og det skal være frivilligt, om en persons køn angives. Hvis en medlemsstat angiver en persons køn på et dokument, der er omfattet af denne forordning, finder specifikationerne i ICAO-dokument 9303 "F", "M" eller "X" eller det tilsvarende initial, der anvendes på nævnte medlemsstats officielle sprog, anvendelse, alt efter hvad der er relevant.



Ændring		9
Forslag til forordning
Artikel 3 – stk. 5
	

	Kommissionens forslag
	Ændring

	5.	Identitetskort skal indeholde et meget sikket lagringsmedium, der skal indeholde et ansigtsbillede af kortindehaveren og to fingeraftryk i interoperable digitale formater. For så vidt angår registreringen af biometriske identifikatorer anvender medlemsstaterne de tekniske specifikationer som fastsat ved Kommissionens gennemførelsesafgørelse C(2018)776712 som ændret ved Kommissionens gennemførelsesafgørelse C(2021)372613.
	5.	Identitetskort skal indeholde et meget sikket lagringsmedium, der skal indeholde et ansigtsbillede af kortindehaveren og to fingeraftryk i interoperable digitale formater. For så vidt angår registreringen af disse to typer biometriske identifikatorer anvender medlemsstaterne de tekniske specifikationer som fastsat ved Kommissionens gennemførelsesafgørelse C(2018)776712 som ændret ved Kommissionens gennemførelsesafgørelse C(2021)372613.

	_________________
	_________________

	12 Kommissionens gennemførelsesafgørelse C(2018)7767 af 30. november 2018 om fastsættelse af tekniske specifikationer for den ensartede udformning af opholdstilladelser til tredjelandsstatsborgere og om ophævelse af afgørelse C(2002)3069.
	12 Kommissionens gennemførelsesafgørelse C(2018)7767 af 30. november 2018 om fastsættelse af tekniske specifikationer for den ensartede udformning af opholdstilladelser til tredjelandsstatsborgere og om ophævelse af afgørelse C(2002)3069.

	13 Kommissionens gennemførelsesafgørelse C(2021) 3726 af 4. juni 2021 om ændring af bilag III til gennemførelsesafgørelse C(2018) 7767 for så vidt angår listen over normative referencer.
	13 Kommissionens gennemførelsesafgørelse C(2021)3726 af 4. juni 2021 om ændring af bilag III til gennemførelsesafgørelse C(2018) 7767 for så vidt angår listen over normative referencer.



Ændring		10
Forslag til forordning
Artikel 10 – stk. 3
	

	Kommissionens forslag
	Ændring

	3.	Biometriske identifikatorer, der lagres med henblik på individualisering af identitetskort eller opholdsdokumenter, opbevares på en meget sikker måde og kun indtil datoen for dokumentets afhentning og under alle omstændigheder ikke længere end 90 dage fra den dato, hvor dokumentet udstedes, medmindre de er nødvendige med henblik på behandling i henhold til EU-retten og national ret. Efter denne periode slettes eller destrueres disse biometriske identifikatorer omgående.
	3.	Biometriske identifikatorer, der lagres med henblik på individualisering af identitetskort eller opholdsdokumenter, opbevares på en meget sikker måde og kun indtil datoen for dokumentets afhentning og under alle omstændigheder ikke længere end 90 dage fra udstedelsesdatoen. Efter denne periode slettes eller destrueres disse biometriske identifikatorer omgående. Behandling af disse oplysninger til andre formål er underlagt de begrænsninger og betingelser, der er fastsat i national ret eller EU-retten om databeskyttelse.



Ændring		11
Forslag til forordning
Artikel 11 – stk. 4
	

	Kommissionens forslag
	Ændring

	4.	Samarbejde med eksterne tjenesteydere udelukker ikke nogen former for ansvar for medlemsstaterne, som måtte opstå i medfør af EU-retten eller national ret, for så vidt angår manglende overholdelse af forpligtelser vedrørende personoplysninger.
	4.	Samarbejde med eksterne tjenesteydere udelukker ikke nogen former for ansvar for medlemsstaterne, som måtte opstå i medfør af EU-retten eller national ret, for så vidt angår manglende overholdelse af forpligtelser vedrørende personoplysninger. Medlemsstaterne sikrer, at alle eksterne tjenesteydere overholder EU-retten og national ret om databeskyttelse og vedtager passende foranstaltninger for at forhindre uautoriseret adgang til eller misbrug af personoplysninger under outsourcede processer.



Ændring		12
Forslag til forordning
Artikel 11 – stk. 6 – afsnit 1 – indledning
	

	Kommissionens forslag
	Ændring

	Biometriske oplysninger, der lagres i et identitetskorts og et opholdsdokuments lagringsmedium, må kun anvendes i overensstemmelse med EU-ret og national ret til kontrol af:
	Indehaverens ansigtsbillede, der lagres i et identitetskorts og et opholdsdokuments lagringsmedium, må kun tilgås af kompetente nationale myndigheders, EU-agenturers og private enheders behørigt bemyndigede medarbejdere og i overensstemmelse med EU-retten om databeskyttelse med henblik på kontrol af:



Ændring		13
Forslag til forordning
Artikel 11 – stk. 6 – afsnit 1 a (nyt)
	

	Kommissionens forslag
	Ændring

	
	Private enheders adgang til ansigtsbilledet kræver også indehaverens samtykke, medmindre adgang uanset samtykke er strengt nødvendig til de formål, der er fastsat i første afsnit, og som er fastsat i EU-retten eller national ret, i overensstemmelse med EU-retten om databeskyttelse.



Ændring		14
Forslag til forordning
Artikel 11 – stk. 6 – afsnit 2
	

	Kommissionens forslag
	Ændring

	De to fingeraftryk, der er lagret i lagringsmediet, må kun tilgås af behørigt bemyndigede medarbejdere hos kompetente nationale myndigheder og EU-agenturer.
	Indehaverens to fingeraftryk, der er lagret i lagringsmediet, må kun tilgås af behørigt bemyndigede medarbejdere hos kompetente nationale myndigheder og EU-agenturer med henblik på de mål, der er fastsat i første underafsnit i overensstemmelse med EU-retten eller national ret om databeskyttelse.



Ændring		15
Forslag til forordning
Artikel 13 – overskrift
	

	Kommissionens forslag
	Ændring

	Evaluering
	Rapportering og evaluering



Ændring		16
Forslag til forordning
Artikel 13 – stk. 1 (nyt)
	

	Kommissionens forslag
	Ændring

	
	-1.	Senest [to år efter datoen for denne forordnings ikrafttræden] og [11 år efter datoen for denne forordnings ikrafttræden] aflægger Kommissionen rapport til Europa-Parlamentet, Rådet og Det Europæiske Økonomiske og Sociale Udvalg om gennemførelsen af denne forordning, navnlig om beskyttelsen af grundlæggende rettigheder og personoplysninger.



Ændring		17
Forslag til forordning
Artikel 13 – stk. 1 – indledning
	

	Kommissionens forslag
	Ændring

	1.	Tidligst [seks år efter denne forordnings ikrafttrædelse] evaluerer Kommissionen den og fremlægger en rapport om de vigtigste resultater for Europa-Parlamentet, Rådet og Det Europæiske Økonomiske og Sociale Udvalg. Rapporten skal navnlig behandle:
	1.	Senest [seks år efter denne forordnings ikrafttræden] og derefter hvert sjette år evaluerer Kommissionen den og fremlægger en rapport om de vigtigste resultater for Europa-Parlamentet, Rådet og Det Europæiske Økonomiske og Sociale Udvalg. Rapporten skal navnlig behandle:



Ændring		18
Forslag til forordning
Artikel 13 – stk. 1 – litra d a (nyt)
	

	Kommissionens forslag
	Ændring

	
	da)	nødvendigheden af at indføre fælles sikkerhedselementer i identifikationsdokumenter, der anvendes midlertidigt, med henblik på bedre anerkendelse



Ændring		19
Forslag til forordning
Artikel 13 – stk. 1 – litra d b (nyt)
	

	Kommissionens forslag
	Ændring

	
	db)	nødvendigheden af yderligere harmonisering af sikkerhedselementerne i opholdsdokumenter

